Jerzy Tabeau

**Jerzy Tabeau** (født 18. desember 1918 i Zabłotów [tysk: *Zablotow*] i Kongedømmet Galicia og Lodomeria i Østerrike-Ungarn; død 11. mai 2002) var en polsk lege. Den rapport som han skrev etter sin rømning fra konsentrasjonsleiren Auschwitz er en av de første kjente rapportene om folkemordet som fant sted der.

Jerzy Tabeaus rapport, kjent som *den polske majorens rapport*, ble skrevet fra desember 1943 til januar 1944. Den ble kopiert på en stensilmaskin i Genève og distribuert av den polske eksilregjeringen så vel som av jødiske myndigheter. Hans 19-siders rapport ble inkludert i Auschwitzprotokollene: *«No 2. Transport (The Polish Major's Report).»* Innholdet i protokollene ble mye debattert i New York Times' spalter den 26. november 1944.

## Biografi
Jerzy Tabeau var medlem av den underjordiske militærorganisasjonen Związek Organizacji Wojskowej (ZOW). Han ble arrestert av Gestapo, og ble ført til Auschwitz den 26. mars 1942 under et falskt navn (***Jerzy*** **[George] ''Wesołowski***) som han allerede brukte i undergrunnen. Han ble registrert i leiren under nummer 27273, Sammen med en annen polsk innsatt, Roman Cieliczko, klarte han å rømme i 1943. 

Det ble planlagt en dristig flukt. Den 14. juli 1943 ble en melding sendt til Cieliczkos mor om å gå i dekning - Cieliczko var den eneste av de fem som hadde tenkt å flykte som tyskerne kjente navnet til, og det var kjent at tyskerne kunne gå til repressalier mot rømlingers slekt. 

Tabeau og Cieliczko rømte ved å kutte seg gjennom leirens piggtrådgjerde. De kom seg til landsbyen [[Goczalkowice-Zdroj|Goczałkowice]] der de ble tatt i mot av lokale motstandsfolk, og fortsatte så til [[Zakopane]] og var der blant venner av Cieliczko. Tabeau kom seg med et godstog til [[Kraków]], mens Cieliczko sluttet seg til en partisanenhet. Han ble drept av tyske styrker under en sabotasjeaksjon tre måneder senere. Tabeau kontaktet Teresa Lasocka-Estreicher, og sluttet seg senere til undergrunnsgruppen Kraków PPS. I desember 1943 begynte Tabeau å forberede sin rapport om leiren. Han hadde fullført rapporten tidlig i 1944.

I mars dro han etter orde fra undergrunnsbevegelsen fra Kraków på oppdrag til [[London]] for å avlegge personlig vitnesbyrd om den polske motstanden og for å bekredte overfor de allierte sannheten om [[Holocaust|det nazistiske folkemordet på jødene]]. Reisen gikk uten problemer. Etter å ha vendt tilbake til Polen dro han til området rundt [[Nowy Sącz]] for å danne en «sosialistisk dødsbetaljon». Under en av kamphandlingene nær [[Jordanów]] i oktober 1944 ble Tabeau såret i hodet, og ble delvis lammet.

Han fikk oppleve krigsslutten og skulle bli over 90 år gammel. Etter 1945 bosatte han seg i Kraków, fullførte sine medisinske studier og ble uteksaminert fra [[Det jagiellonske universitet]]. Han ble assisterende professor i medisin, og en kjent kardiolog i Kraków.

==*Den polske majorens rapport*==
Etter flukten utarbeidet Tabeau en rapport om hva som skjedde i konsentrasjonsleiren. Med noen ganger svært drastiske beskrivelser gir den informasjon om levekårene i leiren. De to første kapitlene gir informasjon om transportene og Tabeaus første dager i leiren. Det følger et kapittel om jødene og et annet om henrettelsene som ble utført. Han får også informasjon om utviklingen av leiren og den interne organiseringen, for eksempel bruk av forskjellige fargede stofftrekanter for å gruppere fangene. Tabeau rapporterer også om hverdagen til fangene. Hans rapport om de fabrikkmessige drap på jøder fra hele Europa ble en del av Auschwitzprotokollene.

Rapporten inneholder også detaljer om begynnelsen av massedrapene og seleksjonen av deporterte:

* *«Samtidig startet massehenrettelser i AUSCHWITZ (midten av mai 1942).»*
– Jerzy Tabeau: *The Polish Major's Report* 1944, s. 14.

Det sies om [[gasskamrene]]:
* *«Spesielle gassbrakker ble bygget for dette formålet. […] Innvendig var de utstyrt for å gi inntrykk av at de var badeanlegg.»*
– Jerzy Tabeau: *The Polish Major's Report*. 1944, s. 11.

Jerzy Tabeau gir også et estimat over antall jøder som ble drept før han rømte. Han skriver at det var *«omtrent 1 1/2 million»*.

==Referanser==
<references/>

== Eksterne lenker ==
* Jerzy Tabeau: [http://www.fdrlibrary.marist.edu/_resources/images/hol/hol00523.pdf *Transport. The Polish Major’s Report.''] 1944.